Държавен вестник, бр. 30, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й 30
ЗАКОН
за ратифициране на Втория протокол към
Хагската конвенция от 1954 г. за защита на
културните ценности в случай на въоръжен
конфликт
Член единствен. Ратифицира Втория про-
токол към Хагската конвенция от 1954 г. за
защита на културните ценности в случай на
въоръжен конфликт, приет на 26 март 1999 г.
в Хага.
Законът е приет от ХХХVIII Народно съб-
рание на 29 март 2000 г. и е подпечатан с офи-
циалния печат на Народното събрание.
Председател на Народното събрание:
Йордан Соколов
17500
УКАЗ № 90 
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за българите, живеещи извън Република
България, приет от ХХХVIII Народно събра-
ние на 29 март 2000 г.
Издаден в София на 5 април 2000 г.
Президент на републиката: Петър Стоянов
Подпечатан с държавния печат.
Министър на правосъдието:
Теодосий Симеонов
ЗАКОН
за българите, живеещи извън Република
България
Г л а в а  п ъ р в а
ОБЩИ ПОЛОЖЕНИЯ
Чл. 1. Този закон урежда отношенията на
българската държава с българите, живеещи
извън Република България.
Чл. 2. Българин, живеещ извън Република
България, съгласно този закон е лице, което:
1. има поне един възходящ от български
произход;
2. притежава българско национално съзнание;
3. пребивава трайно или постоянно на тери-
торията на друга държава.
Чл. 3. (1) Български произход се доказва с
документ, издаден от:
1. български или чужд държавен орган;
2. организация на българи, живеещи извън
Република България, призната от компетент-
ния български държавен орган за поддържане
на връзки с тях;
3. Българската православна църква.
(2) Български произход може да се доказва
и по общия исков ред.
Чл. 4. (1) Българската държава съдейства за
създаването на благоприятни условия за сво-
бодно развитие на българите, живеещи извън
Република България, съобразно принципите на
международното право и законодателството на
съответната държава с цел защита и съдейст-
вие на техните права и законни интереси.
(2) Българската държава подкрепя органи-
зации на българите извън Република България,
чиято дейност е насочена към съхраняване и
развитие на българската езикова, културна и
религиозна традиция.
Чл. 5. (1) Българите, живеещи извън гра-
ниците на Република България, се ползват с
право на закрила от страна на българската
държава, която, в съответствие с принципите
на международното право и международните
договори, защитава техните права и законни
интереси.
(2) Министерският съвет възлага на съот-
ветните министри и ръководители на други
ведомства провеждането на държавната по-
литика по отношение на българите, живеещи
извън Република България, определя струк-
турите, които се изграждат с оглед нейното
осъществяване, и механизмите за координи-
ране на техните действия.
(3) Към дипломатическите представител-
ства на Република България в държавите, в
които има български общности или българ-
ски национални малцинства, могат да се съз-
дават консултативни органи на българите,
живеещи в съответната държава, които се
състоят от представители, излъчени от лица-
та по чл. 2.
Г л а в а  в т о р а
ПРАВА НА БЪЛГАРИТЕ, ЖИВЕЕЩИ ИЗВЪН
РЕПУБЛИКА БЪЛГАРИЯ
Чл. 6. (1) Българската държава улеснява
българите, живеещи извън Република Бълга-
рия, независимо от гражданството им, в осъ-
ществяването на тяхното право на връзка с
компетентните за съответния случай институ-
ции и организации.
(2) При пребиваване на територията на стра-
ната българите, живеещи извън Република
България, които не са български граждани,
ползват облекчения при заплащане на държав-
ни такси, свързани с уреждане на тяхното пре-
биваване или установяване в Република Бълга-
рия, при условия и по ред, определени от Ми-
нистерския съвет.
Чл. 7. Българите, живеещи извън Републи-
ка България, които не са български граждани,
могат да упражняват право на труд при преби-
ваване в страната след получаване на разреше-
ние по облекчен ред, установен в правилника за
прилагането на закона.